Dunaj, 20. marca 1813
<p>Vaša milost!
</p><p>Predvčerajšnjim me je Junck – ker zaradi zlate žile še vedno ne more hoditi – zaprosil, naj pridem k njemu, in mi prebral Kapusovo pismo, <u>datirano 4. februarja v Dognaszki ob inventuri v livnici cinka.</u> Kar se tiče zadevnega pisemskega paketa, piše v njem naslednje (kar sem baronu Jožefu sporočil, vendar je on <u>znova zatrjeval,</u> da ni po Kapusu prejel ničesar drugega kot <u>kratko</u> pismo, v katerem pa ni bilo govora <u>o nikakršnih računih, poslih</u> itd.):
</p>
“Kar zadeva pisemski paket, ki mi ga je bratranec Žiga dal za svojega brata Jožefa na Dunaju, se mi sicer sploh ne zdi nenavadno, da on taji njegov sprejem, čeprav njegove vsebine sploh ne poznam. Iz pripovedovanja bratranca Žige mi je ostalo v spominu samo to, da gre za zgodbo enega od njegovih nekdanjih služabnikov. Ta celoten paket spisov je bil skupaj s pisemcem bratranca Žige, na katerem je bil s svinčnikom napisan naslov barona Jožefa, zavit v ovojni papir. Pri svoji časti zagotavljam, da sem ga takoj ob vstopu predal bratrancu Jožefu, ki me je na začetku obravnaval kot tujca in je šele po tem, ko je <u>prebral celo pismo,</u> v katerem sem bil predstavljen kot Kapus, vstal in me poljubil. Njega in njegovega sina navdaja gotovo še sedaj ljubosumje zaradi strahu, da bi bila zaradi mene kdaj za kaj prikrajšana. Zelo me boli, ko moram poslušati takšne očitke, ki – tako kot Bog živi – niso upravičeni itd.”
<bdi><a href="https://en.wikipedia.org/wiki/en:Jernej_Kopitar" class="extiw" title="w:en:Jernej Kopitar"><span title="Slovenian philologist">Jernej Kopitar</span></a>
</bdi>
1813-03-20
<a rel="nofollow" class="external free" href="http://nl.ijs.si/e-zrc/zois/html/MP52.html">http://nl.ijs.si/e-zrc/zois/html/MP52.html</a>